title: Salut fa una crida als sanitaris jubilats, als pendents de plaça i a estudiants d'últim curs d'Infermeria i Medicina
context: El govern de la Generalitat de Catalunya ha informat avui que, sense mesures 'més dràstiques' com ara el tancament del Principat, el sistema sanitari 'entrarà en estrès màxim aquest cap de setmana i podria col·lapsar la setmana vinent'. La consellera de Salut, Alba Vergés, ha previst 'un augment brutal de casos' de Covid-19 i, per a fer-hi front, ha demanat un confinament absolut i la col·laboració de nou personal sanitari. El govern ha fet, doncs, una crida a tres col·lectius específics perquè se sumin als serveis sanitaris. Primer, als 409 metges llicenciats més recents que estan en tràmits de ser assignats d'un centre de residència. Un cop hagi passat la crisi i ja no se'n requereixin els serveis, el procés habitual d'assignació continuarà al punt on era. En segon lloc, la crida s'estén als metges i infermers jubilats de menys de setanta anys que estiguin disposats a reincorporar-se al Servei Català de la Salut, on només l'últim any, segons Vergés, es van retirar més de mil professionals.
question: Quan es preveu que es col·lapsi el sistema sanitari?
answers.text: la setmana vinent